“Niks is so bevredigend en koesterend soos goeie hoendersop nie. Dit is basies ’n drukkie-van-jou-ma in ’n bakkie! Hierdie sop is natuurlik baie meer voedsaam danksy die hoender en hoër proteïengehalte. Dit is wonderlik, romerig, ryk en geurig – nes jou ma!” skryf Armand Aucamp in sy resepteboek, Armand kook kaal.
Voeg die hoenderaftreksel en lourierblare by en laat die sop vir 20 minute oor ’n lae hitte prut sodat die hoender gaar kan word.
Moenie die bene in die pot probeer verwyder nie omdat dit verskriklik moeilik sal wees om die fyn beentjies uit te haal. Plaas eerder die hoenderstukke op ’n snybord en gebruik ’n skerp mes en vurk om die hoendervleis van die bene te verwyder.